stanford-oval/wikipedia huggingface dataset:
Kuninkuusravit 1995
Kuninkuuskilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero |
| --- | --- | --- | --- | --- | --- | --- |
| 1. | Rikhart | 1. | 1. | 1. | 09.38,8 | 000,0 |
| 2. | Arafat | 9. | 9. | 2. | 09.43,4 | 0+4,6 |
| 3. | Pysteri | 2. | 2. | 6. | 09.44,1 | 0+5,3 |
| 4. | Simo Sukkela | 10. | 5. | 3. | 09.44,3 | 0+5,5 |
| 5. | Ponseri | 5. | 7. | 5. | 09.45,4 | 0+6,6 |
| 6. | Ero-Mori | 8. | 10. | 4. | 09.46,5 | 0+7,7 |
| 7. | K.M. Poku | 6. | 8. | 7. | 09.51,3 | +12,5 |
| 8. | K.K. Kössi | 7. | 4. | 8. | 09.51,4 | +12,6 |
| 9. | Aatami | 4. | 3. | 9. | 10.00,5 | +21,7 |
| 10. | Luomus Jr | 3. | 6. | 10. | 10.04,7 | +25,9 |
| - | Poika-Vinkaus | hyl | - | - | - | - |
| - | Pette | hyl | - | - | - | - |
Kuningatarkilpailu

Kuningatarkilpailun avausmatkan voitti 600 metrin jälkeen kärkeen siirtynyt Luisteri, joka teki samalla uuden tammojen 2 100 metrin SE-tuloksen 24,8a. Johtavan rinnalla juossut Tytön-Säihke oli toinen ja Luisterin taakse vaille kiritilaa jäänyt Tähti-Virka kolmas.
Luisteri voitti myös sunnuntain mailin johtopaikalta Tytön-Säihkeen laukatessa maalisuoralle kaarruttaessa. Päätösmatkalla Luisteri kiihdytti jälleen kärkeen ja sai pian rinnalleen I.P. Sukkulan, joka siirtyi loppukaarteessa edelle ja voitti uudella 3 100 metrin SE-tuloksella 26,5a. Se oli myös neljä kymmenystä nopempi kuin Rikhartin voittoaika oriiden kilpailussa. Toiseksi jäänyt Luisteri onnistui säilyttämään kokonaiskilpailun johtonsa ja voitti kuningatartittelin 0,6 sekunnin erolla. I.P. Sukkula menetti voittonsa maililla, jossa se laukkasi lähtökiihdytyksessä lähes hylkäykseen.
Kuningatarkilpailu > Osallistujat

| No>  | Hevonen | Ohjastaja | Valmentaja | Omistaja | Ennätys | Voittosumma |
| --- | --- | --- | --- | --- | --- | --- |
| 1 | Heilikka | Tapio Perttunen | Jouni Miettinen | Jouni & Teuvo Miettinen, Pori | 24,9a | 155 050 mk |
| 2 | Kihilon Tähti | Mauri Jaara | Toivo Lampela | Tunturi-Talli, Kittilä | 24,9a | 259 600 mk |
| 3 | Vilmiira | Juha Keskinen | Anssi Niininen | Matti & Eero Kuittinen, Juuka | 24,0a | 136 600 mk |
| 4 | Luisteri | Antti Teivainen | Tapani Latvala | Tapani Latvala, Ylihärmä | 24,2a | 456 150 mk |
| 5 | Tähti-Virka | Harri Koivunen | Jari Peipinen | Päivi Viitamäki, Forssa | 24,5a | 266 550 mk |
| 6 | Aika-Pimu | Anssi Niininen | Anssi Niininen | Elina Puosi, Kiukainen | 24,6a | 231 300 mk |
| 7 | Vaikki | Ari Moilanen | Ismo Truhponen | Merja Seppälä, Korpilahti & Tuulimäen Talli, Joutseno | 24,5a | 238 350 mk |
| 8 | Vintar | Rainer Björkroth | Rainer Björkroth | Team Vintar Oy, Kokkola | 24,8a | 316 550 mk |
| 9 | Hijani | Ilkka Korpi | Oiva Kyrölä | Jorma Hytti, Lempäälä | 24,9a | 366 200 mk |
| 10 | Tähti-Välkky | Jari Haikarainen | Pentti Ukkola | Pentti Ukkola, Anjalankoski | 25,1a | 260 600 mk |
| 11 | Tytön-Säihke | Jorma Kontio | Aaro Inkinen | Aaro Inkinen, Ruovesi | 25,1a | 215 750 mk |
| 12 | I.P. Sukkula | Heikki Parviainen | Heikki Parviainen | Heikki Parviainen, Kajaani | 24,4a | 193 550 mk |
Kuningatarkilpailu > Lopputulokset

| Sijoitus | Hevonen | 2100 m | 1600 m | 3100 m | Kokonaisaika | Ero |
| --- | --- | --- | --- | --- | --- | --- |
| 1. | Luisteri | 1. | 1. | 3. | 09.42,1 | 000,0 |
| 2. | I.P. Sukkula | 7. | 8. | 1. | 09.42,7 | 0+0,6 |
| 3. | Vintar | 8. | 6. | 5. | 09.45,7 | 0+3,6 |
| 4. | Tähti-Virka | 3. | 7. | 6. | 09.46,0 | 0+3,9 |
| 5. | Tähti-Välkky | 6. | 11. | 2. | 09.46,2 | 0+4,1 |
| 6. | Aika-Pimu | 11. | 4. | 4. | 09.46,2 | 0+4,1 |
| 7. | Tytön-Säihke | 2. | 3. | 8. | 09.46,7 | 0+4,6 |
| 8. | Kihilon Tähti | 10. | 5. | 7. | 09.48,1 | 0+6,0 |
| 9. | Hijani | 5. | 2. | 9. | 09.51,0 | 0+8,9 |
| 10. | Heilikka | 12. | 10. | 10. | 10.10,8 | +28,7 |
| - | Vilmiira | 9. | 9. | hyl | - | - |
| - | Vaikki | 4. | 12. | - | - | - |
Muut suurkilpailut

Kuninkuusraviviikonlopun muissa suurkilpailuissa nelivuotiaiden suomenhevosten Pikkuprinssin voitti Mauri Jaaran ohjastama Murun Lento ja viisivuotiaiden Pikkukunkun Ahti Antti-Roikon ohjastama Kihin Hiski. Lauantaina Teivossa kilpailtiin myös perinteinen Lämminveristen Suomen Mestaruus, jonka voitti Ari Kelan ohjastama Jonas Laukko.
Lauri Aaltonen

| Lauri Aaltonen> Henkilötiedot |
| --- | --- |
Syntynyt: 3. joulukuuta 1963 (ikä 60)
Kansalaisuus:  Suomi
Ammatti:  kasvaingenomiikan professori, akatemiaprofessori (2008–2017)
Koulutus ja ura
Tutkinnot:  Helsingin yliopisto, väitöskirja 1994
Instituutti:  Helsingin yliopisto
Tutkimusalue:  syöpägenetiikka
Palkinnot:  Anders Jahren palkinto (2000), Matti Äyräpään palkinto (2006)
Lauri Antti Aaltonen (s. 3. joulukuuta 1963) on kasvaingenomiikan professori (8/2007–) Helsingin yliopiston lääketieteellisessä tiedekunnan kliinisteoreettisella laitoksella. Aaltonen on toiminut akatemiaprofessorina elokuusta 2002 heinäkuuhun 2007, vuodet 2008–2017 ja vuodesta 2019 alkaen. Hän on maailman tunnetuimpia syöpägenetiikan tutkijoita, joka selvittelee työryhmineen syövän syntyyn ja etenemiseen liittyviä iturata- ja somaattisia mutaatioita, tekee data-analyysia ja mallinnuksia aihepiiristä. Aaltosen kasvaingenomiikan tutkimusryhmä tutkii erityisesti periytyvää kasvainalttiutta. Tutkimustuloksia pyritään hyödyntämään lääketieteen sovelluksissa.
Ura

Aaltonen valmistui ylioppilaaksi Tapiolan lukiosta Espoosta 1982. Hän suoritti lääketieteen lisensiaatin tutkinnon Helsingin yliopiston lääketieteellisessä tiedekunnassa 1989. Ansiokas lääketieteen väitöskirja hyväksyttiin vuonna 1994. Lääketieteellisen molekyyligenetiikan dosentin oppiarvon hän sai 1996. Hän oli Suomen syöpäinstituutin tutkimusprofessori helmikuusta 2001 heinäkuulle 2002 ja kasvaingenomiikan professori elokuusta 2007. Aaltonen on toiminut akatemiaprofessorina elokuusta 2002 heinäkuulle 2007 sekä vuodet 2008–2017 ja vuodesta 2019 alkaen. Hän johtaa Suomen Akatemian Syöpägenetiikan tutkimuksen huippuyksikköä.
Aaltonen on Suomalaisen Tiedeakatemian jäsen (2002).
Oppilaat

Vuoteen 2022 mennessä professori Aaltonen on toiminut 37 väitelleen tutkijan väitöskirjatyön ohjaajana. Heistä kuudentoista väitöskirja oli arvioitu erinomaiseksi ja viisi on saanut mainiosta työstään väitöskirjapalkinnon.
Palkinnot

Pharmacia Biotech & Science Prize for Young Scientists, European Winner (1995)
European Association for Cancer Research, Young Cancer Researcher Award (1998)
Sigrid Juseliuksen säätiön nuoren tutkijan palkinto (1999)
Institut des Sciences de la Sante’ Europe & Me’decine Junior Prize (1999)
Anders Jahren palkinto (2000, nuoremman tutkijan palkinto)
Medix -palkinto (2003)
Matti Äyräpään palkinto (2006)
Aiheesta muualla

Research at the Tumor Genomics lab (Research group led by prof. Aaltonen), Helsinki.fi (englanniksi)
Google Scholar: Aaltonen LA (koko uran h-indeksi jo >100 !) (englanniksi) (google.com)
Liberala ungdomsförbundet

| Liberala ungdomsförbundet> Liberaali nuorisoliitto |
| --- | --- |
  
  
  
Perustettu:  1934
Puheenjohtaja:  Erik Berg
Pääsihteeri:  Karin Pettersson
Kansainväliset jäsenyydet:  LYMEC IFLRY
Kotisivu:  www.luf.se
Infobox OKNimi-testi OK: 
Liberala ungdomsförbundet (LUF) on ruotsalaisen Liberaalien nuorisojärjestö. Järjestöllä on 1486 jäsentä vuoden 2017 tilastojen mukaan.
Järjestön jäsenlehti on nimeltään Liberal Ungdom ja se ilmestyy neljä kertaa vuodessa.
Muutosvastarinta

Muutosvastarinta tarkoittaa muutoksen tai sen suunnittelun vastustusta ja kritisointia, joka ilmenee yksilöiden tai ryhmien käyttäytymisessä. Se ilmenee esimerkiksi välinpitämättömyytenä, informaation torjumisena tai korostuneena itsesuojeluna. Muutosvastarinta liittyy ihmismielen taipumukseen puolustaa vanhoja tottumuksiaan. Muutosvastarinta on luonnollinen osa mitä tahansa muutosprosessia. Muutosprosessin epäonnistuminen johtuu yleensä siitä, että muutosprosessi on huonosti suunniteltu. Muutosjohtaminen on systemaattinen tapa hallita ja viedä muutosta eteenpäin. Muutosjohtamisessa tulee huomioida, että täydellistä muutosprosessin hallintaa ei yleensä saavuteta. Olennaista muutosprosessin onnistumisessa on se, ettei muutoksia ole liian usein ja ne ovat perusteltuja. Muutosvastarinta estää yleensä myös uuden oppimista..
Ihmiset eivät välttämättä vastusta itse muutosta, vaan sen vaikutusta yhteisöön ja sen yksilöiden asemaan. Työ- tai muun yhteisön järjestelmiin ja rakenteisiin vaikuttava muutos voi häiritä henkilöiden välisiä suhteita tai muuttaa yhteisön jäsenten statusta tai valta-asemaa, joten muutosvastarintaa pitää ymmärtää. Muutos itsessään voidaan kokea järkeväksi, mutta sen seurauksia ei. Osa ihmisistä on innostuneempia kaikesta uudesta kuin toiset, jotka saattavat kokea lähes kaikki muutokset negatiivisina, jopa pelottavina.
C. G. Jungin mukaan psyykessä on neljä perustoimintoa, jotka ryhmittyvät rationaaliseen ja irrationaaliseen toimintaan. Rationaalisia toimintoja ovat ajattelu, jossa ihminen yrittää ymmärtää ja sopeutua maailmaan havaintojen ja tiedon, rationaalisen ja loogisen ajattelun kautta sekä tunteminen, jossa ihminen arvioi maailmaa miellyttävän/epämiellyttävän ja hyväksynnän/hylkäämisen tuntemusten kautta. Irrationaalisia toimintoja ovat aistiminen, jossa ihminen saa tietoa aistien avulla sekä intuitio, jossa yksilö havainnoi tiedostamattoman kautta. Irrationaaliset toiminnot operoivat pelkkien havaintojen avulla, ilman että ne tulkitsevat tai analysoivat niitä, siis päinvastoin kuin rationaaliset toiminnot. Jungin mukaan jokaisessa ihmisessä löytyvät nämä kaikki neljä toimintoa, mutta jokaisella yksi toiminto on hallitseva ja vaikuttaa enemmän kuin muut käyttäytymiseemme sosiaalisella, älyllisellä ja kulttuurisella tasolla. Tätä Jungin ihmistyyppimallia voidaan hyödyntää, kun yritetään ymmärtää ihmisten käyttäytymistä muutoksissa. Ratkaiseva tekijä Jungin mukaan on informaation käsittelyyn liittyvä taipumus. Käsitteleekö henkilö ensisijaisesti viiden perusaistin (näkö, kuulo, haju, maku ja tunto) kautta tulevaa informaatiota vai ns. kuudennen aistin eli intuition kautta tulevaa informaatiota. Ne jotka toimivat pääsääntöisesti intuitionsa perusteella lähtevät nopeammin mukaan uusiin asioihin kuin ne jotka käsittelevät informaation pääsääntöisesti viiden perusaistin kautta. Intuition kautta toimivat ovat niitä, jotka suunnittelevat uutta ja viiden perusaistin kautta toimivat pyrkivät säilyttämään tilanteet ennallaan ja helposti vastustavat kaikkea muutosta. Ilman intuitionsa kautta toimivia, uuden suunnittelijoita, ei tapahtuisi muutoksia.
Natalie Coughlin
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Coughlin Yhdysvaltain olympiakomitean tietokannassa
Naisten 100 metrin selkäuinnin olympiavoittajat
Naisten 4 × 200 metrin vapaauintiviestin olympiavoittajat
Naisten 100 metrin selkäuinnin pitkien ratojen maailmanmestarit
Naisten 4 × 100 metrin vapaauintiviestin pitkien ratojen maailmanmestarit
La Teste-de-Buch

| La Teste-de-Buch |
| --- | --- |

 vaakuna
 La Teste-de-Buch
 Koordinaatit: 44°37′52″N, 1°08′54″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Arcachon
Pinta-ala:  
 – Kokonaispinta-ala:  180,2 km²
Väkiluku (2015):  26 110 
 – Väestötiheys:  144 as./km²
Kunnan numero:  33529
 
 Kunnan kotisivut 
Infobox OKVirheellinen NIMI-arvo: 
La Teste-de-Buch on kunta Lounais-Ranskassa Gironden departementissa Uuden-Akvitanian alueella. Se sijaitsee Arcachonin lahden eteläpuolella Atlantin rannalla, noin 60 kilometriä Bordeaux’sta lounaaseen.
Dune du Pilat
Kunnan nähtävyys on Euroopan korkein dyyni Dune du Pilat. Dyynissä on 60 miljoonaa kuutiometriä hiekkaa, ja se liikkuu yhdestä viiteen metriä vuodessa vuoroveden ja tuulen mukana. Dyynillä oli vuonna 2018 pituutta 2,9 kilometriä, leveyttä 616 metriä ja korkeutta 110 metriä.
Aiheesta muualla

Kuvia tai muita tiedostoja aiheesta La Teste-de-Buch Wikimedia Commonsissa
Nesset

Nesset on kunta Møren ja Romsdalin läänissä Norjassa. Kunnalla on pinta-alaa 1 046 neliökilometriä ja tammikuussa 2013 tehdyn väestönlaskennan mukaan Nessetin kunnassa oli 2 995 asukasta.
Aiheesta muualla

Kunnan kotisivu (norjaksi)
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
La Séguinière

| La Séguinière |
| --- | --- |
 Notre-Damen kirkko
 La Séguinière
 Koordinaatit: 47°03′48″N, 0°56′19″W 
Valtio:  Ranska
Alue:  Pays de la Loire
Departementti:  Maine-et-Loire
Arrondissementti:  Cholet
Pinta-ala:  
 – Kokonaispinta-ala:  31,2 km²
Väkiluku (2015):  4 041 
 – Väestötiheys:  129 as./km²
Kunnan numero:  49332
 
 Kunnan kotisivut 
Infobox OKVirheellinen NIMI-arvo: 
La Séguinière on kunta läntisessä Ranskassa Maine-et-Loiren departementissa Pays de la Loiren alueella.
Kunnan nähtävyyksiä on Notre-Damen kirkko. Sen paikalla on ollut kirkko jo 1000-luvulla. Nykyisen kirkon vanhimmat osat ovat 1400- ja 1500-luvuilta. Kirkon itäpuolelle tehtiin korkea laajennusosa vuosina 1858 – 1860. Kirkossa on huomionarvoiset lasimaalaukset, jotka kertovat Vendéen kapinasta, sekä 1700-luvun alussa La Séguinièriin tulleen Isä Montfortin elämänvaiheista.
Aiheesta muualla

Kuvia tai muita tiedostoja aiheesta La Séguinière Wikimedia Commonsissa
Nicaraguan lippu

Nicaraguan nykyinen lippu
Nicaraguan vanha lippu vuodelta 1854
Nicaraguan lippu on Nicaraguan tasavallan virallinen lippu. Lipun siniset raidat kuvaavat Tyyntä valtamerta ja Karibianmerta. Valkoinen raita kuvaa Pohjois- ja Etelä-Amerikan välistä yhteyttä.
Nicaraguan lippu pohjautuu tyyliltään 1800-luvulla olemassa olleen Keski-Amerikan liittovaltion lippuun ja liittovaltiosta itsenäistyttyään Nicaragua jatkoi liittovaltion lipun käyttöä omana lippunaan. Vuonna 1854 Nicaragualle valittiin uusi, oma lippu, joka koostui keltaisesta, valkoisesta ja punertavasta vaakaraidasta. Tämä lippu ei kuitenkaan ehtinyt olla käytössä kovin pitkään, kun sisällissodan myötä vanha Keski-Amerikan liittovaltion lippu otettiin takaisin käyttöön. Vuonna 1908 vanha liittovaltion lippu muokatulla vaakunalla otettiin virallisesti käyttöön valtiolippuna ja lipun keskellä olevaa vaakunaan tehtiin myöhemmin vielä pieniä muutoksia. Nykyinen versio otettiin virallisesti käyttöön 27.8.1971.
Muutostekijä

Muutostekijä oli Väinö Tannerin säätiön jakama kannustuspalkinto, jota jaettiin 1992 ja 1996.
Palkitut

1992 muotoilija Stefan Lindfors
1996 syöpätutkija Tomi Mäkelä
Nicaraguan maanjäristys 1992

| Nicaraguan maanjäristys 1992 |
| --- | --- |
Päivämäärä:  2. syyskuuta 1992
Magnitudi:  7,4 (Mw)
Syvyys:  45 km
Episentrumin sijainti:  11.742°N, 87.340°W
Maat, joihin vaikutukset ulottuivat:   Nicaragua
Henkilövahingot:  vähintään 116 kuollutta
Nicaraguan maanjäristys vuonna 1992 oli 2. syyskuuta tapahtunut maanjäristys, joka vaati ainakin 116 kuolonuhria ja hieman enemmän haavoittuneita, minkä lisäksi yli 13 000 jäi kodittomaksi. Suurimmat tuhot aiheutti Nicaraguan ja Costa Rican rannikolle iskenyt tsunami, joka nousi 8 metrin korkeuteen. Aineellisten vahinkojen määräksi arvioitiin 20–30 miljoonaa dollaria.
Lambertin projektio

Lambertin projektiot ovat Johann Heinrich Lambertin mukaan nimettyjä karttaprojektioita. Sellaisia ovat:
Lambertin oikeapintainen tasoprojektio
Lambertin oikeapintainen lieriöprojektio
Lambertin oikeakulmainen kartioprojektio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lambertin projektio”, voi hakea sivunnimihaulla, laajalla sivunnimihaulla tai tekstihaulla.
Natalie Steward

| Mitalit> Maa:   Yhdistynyt kuningaskunta.Naisten uinti. Olympialaiset  | Mitalit> Maa:   Yhdistynyt kuningaskunta.Naisten uinti. Olympialaiset  | Mitalit> Maa:   Yhdistynyt kuningaskunta.Naisten uinti. Olympialaiset  | Maa:   Yhdistynyt kuningaskunta> Naisten uinti. |
| --- | --- | --- | --- |
|  Hopeaa | Rooma 1960 | 100 m selkäuinti |  |
|  Pronssia | Rooma 1960 | 100 m vapaauinti |  |
Natalie Alwyne Steward (s. 30. huhtikuuta 1943 Pretoria) on brittiläinen entinen uimari. Hän sai kesäolympialaisissa 1960 Roomassa hopeaa 100 metrin selkäuinnissa ja pronssia 100 metrin vapaauinnissa. Lisäksi hän sijoittui siellä joukkueineen sekä 4 × 100 metrin vapaa- että sekauintiviestissä viidenneksi.
Natalie Powers

Natalie Powers  (s. 26. heinäkuuta 1977 Sutton Coldfield, Englanti) on yksi brittiläisen Scooch-yhtyeen solisteista. Hän edusti Isoa-Britanniaa Scoochin kanssa Eurovision laulukilpailussa 2007.
Muutosvoimat Suomi

| Muutosvoimat Suomi |
| --- | --- |
Perustettu:  2002
Lopetti:  2007 (pois puoluerekisteristä)
Ideologia:  Euroskeptisismi
Kotisivu:  www.muutosvoimat-suomi.fi
Infobox OKNimi-testi OK: 
Muutosvoimat Suomi (MVS) oli suomalainen yhteistyöpuolue. Keväällä 2002 perustettu järjestö rekisteröitiin puolueeksi 24. lokakuuta 2002. MVS osallistui ainoastaan vuoden 2003 eduskuntavaaleihin. Puolue poistettiin rekisteristä 4. toukokuuta 2007 sen jäätyä ilman paikkoja kaksissa peräkkäisissä eduskuntavaaleissa.
MVS:n perustivat 7. huhtikuuta 2002 Tampereella viisi varsinkin Euroopan unioniin, Nato-jäsenyyteen sekä maassa harjoitettuun talouspolitiikkaan kriittisesti suhtautunutta poliittista järjestöä. Perustajat olivat Vaihtoehtoväki (rp), Vapaan Suomen liitto (VSL) (rp), EU:n vastainen kansanrintama (EUVKr) (ry), Suomi: Ei EU (ry) ja Kommunistisen työväenpuolueen (KTP) Helsingin piirijärjestö (ks. Kommunistien liitto (Suomi)).
Muutosvoimat Suomen perustava kokous valitsi puheenjohtajaksi Vapaan Suomen Liiton Ilkka Hakalehdon. Kesällä 2002 muutosvoimiin liittyi myös Ihmisen perusturva (ry). Neuvotteluja uudesta yhteistyöjärjestöstä oli käyty jo joulukuusta 2000 alkaen. Alkuvaiheessa mukana hankkeessa olivat myös sittemmin vetäytyneet Perussuomalaiset ja KTP. KTP päätti alkuvuonna 2002 jäädä MVS:n ulkopuolelle, mutta puolueen Helsingin piirijärjestö ei noudattanut päätöstä, minkä jälkeen se erotettiin KTP:sta.
MVS osallistui vuoden 2003 eduskuntavaaleihin kaikissa Manner-Suomen vaalipiireissä ja sai 11 485 ääntä (0,41 %). Kehnon vaalimenestyksen jälkeen MVS on viettänyt hiljaiseloa ja esimerkiksi internet-sivut on poistettu käytöstä.
MVS piti liittokokouksen 30. kesäkuuta 2006 Helsingissä. Kokouksessa päätettiin, ettei puolue osallistu vuoden 2007 eduskuntavaaleihin, vaan sen jäsenjärjestöt lähtevät mukaan omilla listoillaan. Hyväksytyssä toimintasuunnitelmassa MVS ilmoitti toimivansa ”uusliberalismin hegemonian murtamiseksi [ja] demokraattisen yhteisvastuullisen hyvinvointiyhteiskunnan rakentamiseksi”. Uudeksi puheenjohtajaksi kokous valitsi Kommunistien liiton Reijo Katajarannan.
Aiheesta muualla

Puolueen kotisivut (arkistoitu)
MVS:n ohjelmat (Pohtiva)
Liikkuvien vetten kaupunki

Liikkuvien vetten kaupunki (alkuteos: La cité des eaux mouvantes) on ensimmäinen suomeksi julkaistu Valerian ja Laureline -sarjan albumi. Sen on kirjoittanut Pierre Christin ja kuvittanut Jean-Claude Mézières. Otava julkaisi ensimmäinen suomenkielinen painoksen lyhennettynä versiona vuonna 1974. Jalava julkaisi vuonna 1991 täysimittaisen version.
Liberal arts college

Wofford College Etelä-Carolinan Spartanburgissa.
Liberal arts college on Yhdysvalloissa yleinen korkea-asteen oppi­laitos­tyyppi, yleis­sivistävä korkea­koulu, joka tarjoaa tiettyyn pää­aineeseen keskittymisen sijaan laajasti yleis­sivistäviä neli­vuotisia Bachelor of Arts- tai Bachelor of Science -tutkintoja. Käsite liberal arts (vrt. vapaat taidot) tarkoittaa perus­opintoja humanistisissa, yhteis­kunnallisissa ja luonnon­tieteellisissä aineissa, vastakohtana tiukalle keskit­tymiselle ammatilliseen, tekniseen tai kutsumukselliseen erikoisalaan. Opinnoissa korostuu yleisten älyllisten taitojen kehittäminen, ja opetus on usein varsin koulumaista tai muuten vuoro­vaikutteista. Opetus­henkilöstö on yleensä kokopäivä­toimista, eikä opetus­tehtävissä juuri käytetä jatko-opiskelijoista valittuja assistentteja (Graduate Student Teaching Assistants) kuten yliopistoissa.
Yhdysvalloissa liberal arts colleget ovat yleensä varsin pieniä, sisä­oppi­laitos­maisia, sijaitsevat maaseutu­maisessa ympäristössä ja korostavat henkilö­kunnan ja opiskelijoiden keskinäistä yhteisöl­lisyyttä.
Tunnettuja liberal arts collegeja

Amherst College, Amherst, Massachusetts
Augsburg College, Minneapolis, Minnesota
Bates College, Lewiston, Maine
Bennington College, Bennington, Vermont
Bowdoin College, Brunswick, Maine
Bryn Mawr College, Bryn Mawr, Pennsylvania
Furman University, Greenville, Etelä-Carolina
Haverford College, Haverford, Pennsylvania
Marlboro College, Marlboro (Vermont), Vermont
Middlebury College, Middlebury, Vermont
Morehouse College, Atlanta, Georgia
Oglethorpe University, Atlanta, Georgia
Ohio Wesleyan University, Delaware, Ohio
Smith College, Northampton, Massachusetts
St. John’s College, Annapolis, Maryland ja Santa Fe, New Mexico
Swarthmore, Swarthmore, Pennsylvania
Trinity College, Hartford, Connecticut
Union College, Schenectady, New York
Wellesley College, Wellesley, Massachusetts
Wesleyan University, Middletown, Connecticut
Williams College, Williamstown, Massachusetts
Käännös suomeksi
Linjaloisto

Alempi linjajoisto Svartholm Korppoon koillispuolella Saaristomerellä.
Linjaloiston toimintaperiaate, alhaalla keskellä olevassa kuvassa ollaan väylällä.
Linjaloisto on valaistu merenkulun turvalaite jossa on kaksi taulua. Linjaloiston muodostaa kaksi suorakaiteen muotoista taulua; nykyisin valtaosa on maalattu puna-kelta -pystyraitaisiksi. Taaempi taulu on aina ylempänä kuin edempi, siksi niistä käytetään termejä alempi ja ylempi. Näin siksi, että kun molempien taulujen raidat jatkavat toisiaan joka kohdassa niin alus on väylällä.
Linjaloistossa on oma automaattinen valonlähteensä jolla on oma valotunnus; kun valot ovat tarkasti päällekkäin, alus on väylällä; jos ylempi valo on kohti ajettaessa vasemmalla, alus on väylän vasemmalla puolella ja jos oikealla niin silloin ollaan väylän oikealla puolella; toiseen  suuntaan ajettaessa päinvastoin.
Kaikki linjaloistot ovat viranomaisten hoitamia; joissakin yksityisissä venesatamissa on yksityisesti viranomaisen luvalla asetettuja valottomia linjamerkkejä joiden käyttö on sataman käyttäjien omalla vastuulla.
Aiheesta muualla

en.wikisource.org: The American Practical Navigator/Chapter 5
Merkkien selitys, valotunnukset (Arkistoitu – Internet Archive) (pdf)
Merenkulun turvalaitteet (Arkistoitu – Internet Archive)
Nicaraguan jalkapallomaajoukkue

| Nicaragua |
| --- | --- |
Liitto:  Nicaraguan jalkapalloliitto
Maanosaliitto:  CONCACAF
Kenttä:  Estadio Cacique Diriangén
Eniten maaleja:  Emilio Palacios : 11
FIFAn maakoodi:  NCA
FIFA-ranking:  130 (18.7.2024) 
Ensimmäinen ottelu
  El Salvador 9-0 Nicaragua    (El Salvador; 1. toukokuuta 1929) 
Suurin voitto
  Nicaragua 4-1 Puerto Rico    (Managua, Nicaragua; 26. helmikuuta 2012) 
Suurin tappio
  Brasilia 14-0 Nicaragua    (Meksiko; 17. lokakuuta 1975) 
CONCACAF Gold Cup
Esiintymiset:  3 (ensimmäiset 1963)
Paras sijoitus:  6
Nicaraguan jalkapallomaajoukkue edustaa Nicaraguaa kansainvälisissä miesten jalkapalloilun maajoukkuekilpailuissa. Joukkue pelaa Nicaraguan jalkapalloliitton alaisuudessa. Joukkue ei ole koskaan selvinnyt maailmanmestaruuskilpailuihin.
Natalija Bessmertnova

Natalija Bessmertnova (1966)
Natalija Igorevna Bessmertnova (ven. Наталия Игоревна Бессмертнова, 19. heinäkuuta 1941 Moskova, Neuvostoliitto – 19. helmikuuta 2008 Moskova, Venäjä) oli venäläinen balettitanssija. Hän liittyi Bolšoi-balettiin vuonna 1963 ja oli sen prima ballerina kolmen vuosikymmenen ajan.
Bessmertnovalle myönnettiin Neuvostoliiton kansantaiteilijan arvo vuonna 1976. Hän oli naimisissa koreografi Juri Grigorovitšin kanssa. Hän tanssi Bolšoi-teatterissa vuosina 1961–1995.
Bessmertnova kuoli 66-vuotiaana Moskovassa vuonna 2008.